**ДО**

**ОБЩИНСКИ СЪВЕТ**

**ГР. ЕЛХОВО**

**ДОКЛАДНА ЗАПИСКА**

**от**

**Петър Андреев Киров – кмет на община Елхово**

ОТНОСНО: Разрешение за разсрочване на неплатени задължения към община Елхово за данък върху недвижимите имоти и такса битови отпадъци на „МБАЛ-Свети Иван Рилски“ ЕООД

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

 В община Елхово постъпи искане от „МБАЛ-Свети Иван Рилски“ ЕООД, ЕИК 128501819 с входящ № 20-00-18/28.02.2018 г. за разсрочване на неплатени задължения на дружеството към община Елхово за данък недвижими имоти и такса битови отпадъци за периода 2016 г. – 2017 г. в размер на 14 302.04 лв. главница и 1 055.00 лихви по справка от отдел „МДТ“, издадена 21.11.2017 г. Дружеството иска разсрочване на посочените задължения за период от две години. В предложеният погасителен план обхваща 2018г. и 2019г. и се предлага издължаването да стане на шест равни погасителни вноски, като последните две за всяка година са изравнителни.

 Съгласно чл. 4, ал. 7 от ЗМДТ компетентен орган за отсрочване/разсрочване на местни данъци в размер до 100 000 лв. и такси в размер до 30 000 лв., при условие, че разсрочването се иска до една година от датата на издаване на разрешението е кметът на общината, а в останалите случаи е общинският съвет. На основание чл. 9а, ал. 5 от ЗМДТ разрешение за разсрочване на задължения за местни такси над 30 000 лв. или за срок, по-голям от една година, се издава от кмета след решение на общинския съвет.

Редът за разсрочване на публични държавни и общински вземания е уреден в глава XXII от ДОПК. Съгласно чл. 183, ал. 2 от ДОПК разсрочването се допуска при наличието на следните условия:

1. задължението, за което се иска разсрочване, не може да се погаси изцяло с наличните парични средства към датата на подаване на искането и текущите парични постъпления за период от три месеца след тази дата, намалени с необходимите текущи парични плащания за период от три месеца от същата дата и гарантиращи продължаването на стопанската дейност, като към наличните парични средства се прибавят и сумите, които биха постъпили при:

а) осребряване на активите по балансова стойност към датата на подаване на искането, с изключение на тези, без които е невъзможно осъществяването на извършваната стопанска дейност;

б) събиране на изискуемите към датата на подаването на искането вземания на длъжника от трети лица;

2. коефициентите за рентабилност, ефективност и финансова автономност за предходните две години на годината, в която е подадено искането, и за периода, за който се иска отсрочване или разсрочване, въз основа на доказателствата за бъдещо развитие са определени по методи и са в границите на стойности, установени с наредбата по чл. 183, ал. 9 от ДОПК;

3. минималният размер на предоставеното обезпечение покрива размера на главницата и лихвите на задължението за периода на действие на разрешението.

 Предвид гореизброените изисквания дружеството е представило необходимите документи съгласно чл.183 от ДОПК, както следва:

1. Баланс на „МБАЛ-Свети Иван Рилски“ ЕООД, Елхово за 2016г. и 2017г.;

2. Отчет за приходите и разходите за 2016г. и 2017г.;

3. Справка за финансово-икономическото състояние на „МБАЛ-Свети Иван Рилски“ ЕООД, Елхово за периода 01.01.2016г. – 31.12.2019г.; Справка за очакваните парични постъпления на „МБАЛ-Свети Иван Рилски“ ЕООД, Елхово за периода 2017г. – 2019 г.; Справка за вземанията на „МБАЛ-Свети Иван Рилски“ ЕООД, Елхово към 31.01.2018г.;

4. Прогноза за приходите и разходите на нефинансовите предприятия за периода 2019г. – 2021г. и за активите и пасивите им към 31.12. за съответната година; Програма за развитие на „МБАЛ-Свети Иван Рилски“ ЕООД, Елхово; Данни за коефициентите за рентабилност, ефективност и финансова автономност на „МБАЛ-Свети Иван Рилски“ ЕООД, Елхово за периода 01.01.2016г. – 31.12.2017г.;

5. Декларация за всички публични и частни задължения на „МБАЛ-Свети Иван Рилски“ ЕООД, Елхово към 31.01.2018г.;

6. Декларация за задължения към частни кредитори на „МБАЛ-Свети Иван Рилски“ ЕООД, Елхово;

7. Декларация за получени държавни помощи за периода 2015г. – 2017г. от „МБАЛ-Свети Иван Рилски“ ЕООД, Елхово;

8. Предложение за обезпечение на вземането на община Елхово за такса битови отпадъци и данък върху недвижимото имущество от „МБАЛ-Свети Иван Рилски“ ЕООД, Елхово за периода 2016г. – 2017г. по разрешение за разсрочване на Общинския съвет на община Елхово;

9. Погасителен план за задълженията от „МБАЛ-Свети Иван Рилски“ ЕООД, Елхово към община Елхово за ТБО и данък върху недвижимото имущество.

Предвид социалната значимост на извършваните дейности от посоченото здравно заведение, ненатоварване на финансово им състояние и след преценка на приложените към искането документи предлагам Общински съвет да вземе следното

**Р Е Ш Е Н И Е:**

 I. На основание чл.183 от ДОПК, чл. 4, ал. 7 и чл. 9а, ал. 5 от Закона за местните данъци и такси и чл. 21, ал. 1, т. 23 от Закона за местното самоуправление и местната администрация Общински съвет Елхово ДАВА СЪГЛАСИЕ да се разсрочат за две години неплатените задължения на МБАЛ „Св. Иван Рилски“ за данък недвижими имоти и такса битови отпадъци в размер на 15357.04 лв. към 21.11.2017г. съгласно приложения погасителен план до 31.12.2019 г. при следните условия:

 1. Сумата на неплатените задължения за 2016 г. да се издължава на равни вноски по 2500 лв. главница на датите 31.03.2018 г., 30.06.2018 г.,31.08.2018 г., а последната е изравнителна заедно с дължимите лихви с падеж 31.12.2018 г..

 2. Сумата на неплатените задължения за 2017 г. да се издължава на равни вноски по 2500 лв. главница на датите 31.03.2019 г., 30.06.2019 г.,31.08.2019 г., а последната е изравнителна заедно с дължимите лихви с падеж 31.12.2019 г..

 3. При неизпълнение на падежа, съответно на две вноски, съгласно погасителния план, дължимите суми стават незабавно изискуеми, заедно със законната лихва от датата на даденото разрешение.

**ПЕТЪР КИРОВ**

## Кмет на община Елхово